b'\n_START_ARTICLE_\nKukavi\xc4\x8dja lu\xc4\x8dca\n_START_SECTION_\nOpis\n_START_PARAGRAPH_\nKukavi\xc4\x8dja lu\xc4\x8dca zraste od 20 do 90 cm visoko in ima zna\xc4\x8dilne globoko razdeljene ven\xc4\x8dne liste ro\xc5\xbenate barve. Cvetovi so veliki od 3-4 cm, razvijejo pa se na vrhu stebla, ki se proti vrhu razdeli na ve\xc4\x8d vej. Steblo samo je pora\xc5\xa1\xc4\x8deno z gostimi, navzdol obrnjenimi dla\xc4\x8dicami._NEWLINE_Najbolje uspeva na vla\xc5\xbenih ter dobro gnojenih in mo\xc4\x8dvirnatih travnikih ali nizkih barjih. Prija ji dobro pognojena humusna zemlja, pa tudi ilovnata. Cveti od junija do julija, njena domovina pa je Evropa. Kasneje se je udoma\xc4\x8dila tudi na severovzhodu Severne Amerike.'